Die wêreld in foto’s – 31 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Italiaanse polisieman salueer Pous Francis toe hy op ŉ vliegtuig klim op Rome se Fiumicino internasionale lughawe. Hy is op pad na Malmo in Swede vir die 500ste viering van die Protestantse Hervorming. Foto: AP Photo/Alessandra Tarantino ŉ Model in ŉ skepping van Cheng Yingfen tydens die Chinese modeweek in Beijing. Foto: Xinhua/Chen Jianli ŉ Leerder stap vroegoggend skool toe in Frankfort in Duitsland.Foto: AP Photo/Michael Probst Naasbestaandes soek na die grafte van afgestorwe soldate by die Heldebegraafplaas in Passaystad. Die Filippyne maak gereed vir allerheiligedag wat Maandag plaasvind. Foto: AP Photo/Bullit Marquez Die buitekant van die ekstraveilige hofgebou by Schiphol-lughawe. Die Nederlandse wetmaker Geert Wilders se haatspraakverhoor begin Maandag hier. Wilders boikot die opening. Foto: AP Photo/Peter Dejong